Srilanka Team
ఫిట్‌నెస్‌పై శ్రీలంక క్రికెటర్లకి వార్నింగ్‌
కొలంబో: ఛాంపియన్స్‌ ట్రోఫీలో ఘోరంగా విఫలమైన శ్రీలకం క్రికెట్‌ జట్టుకి ఆదేశ ప్రభుత్వం నుంచి హెచ్చరికలు జారీ అయ్యాయి. మూడు నెలల్లోపు ఫిట్‌నెస్‌ సాధించాలని లేకపోతే జట్టు నుంచి పక్కకి తప్పించాల్సి ఉంటుందంటూ ఆదేశ క్రీడల మంత్రి దయసిరి జయశేఖర వార్నింగ్‌ ఇచ్చాడు. ఇటీవల ముగిసిన ఛాంపియన్స్‌ ట్రోఫీలో సెమీస్‌ చేరాలంటే తప్పక గెలవాల్సిన మ్యాచ్‌లో పాకిస్తాన్‌ కెప్టెన్‌ సర్పరాజ్‌ ఇచ్చిన సులువైన క్యాచ్‌లను శ్రీలంక ఫీల్డర్లు నేలపాలు చేశారు. ఆటగాళ్లలో సరైన ఫిట్‌నెస్‌ లేకపోవడంతోనే ఆమ్యాచ్‌లో శ్రీలంక ఓటమి చవి చూసిందని ఇప్పటికే విమర్శలు గుప్పించిన క్రీడల మంత్రి తాజాగా హెచ్చరికలు పంపాడు.
జింబాబ్వేతో శుక్రవారం నుంచి సిరీస్‌ మొదలుకా నుంది. ఆటగాళ్లకి ఫిట్‌నెస్‌ పరీక్ష నిర్వహిస్తే ఒక్కరికి కూడా సంతృప్తికర ఫిట్‌నెస్‌ స్థాయి లేదు. కానీ…ఈ సిరీస్‌కు మాత్రం ఆంక్షల్ని సడలి స్తున్నాం. మూడు నెలల్లోపు వంద శాతం ఫిట్‌నెస్‌ సాధించకపోతే జట్టులో చోటు వదులుకోక తప్పదని మంత్రి హెచ్చరించారు. కొద్ది రోజుల క్రితం క్రీడల మంత్రిని కోతితో పోల్చిన ఫాస్ట్‌ బౌలర్‌ మలింగ దాదాపు 80కిలోల బరువు ఉన్నాడని..పరీక్షల్లో నిర్ధేశించిన సమయంలో పరుగును పూర్తి చేయడంతో పూర్తిగా విఫలమైనట్లు సమాచారం. దీంతో మరీ పేలవ ఫిట్‌నెస్‌ కారణంగా అతనికి జింబాబ్వేతో మ్యాచ్‌లో చోటు కష్టమేనని వార్తలు వస్తున్నాయి.